Sint-Nicolai (fiesse)

thumb
thumb
thumb
Li **Sint-Nicolai**, c' est ene fiesse des efants el Beldjike ki s' passe li 6 di decimbe, li djoû k' on dit ki l' vraiy sint Nicolai a morou.

## Sipårdaedje et date
Li Sint-Nicolai est fiesteye li 5 di decimbe ezès Bas-Payis eyet l' 6 di decimbe el Beldjike.

On fiestêye li Sint-Nicolai el Walonreye, Flande, el Lorinne, el Holande, el Swisse almande.

Et foiravant dins tos les payis slaves.

## Discrijhaedje del fiesse
Li personaedje da Sint-Nicolai est djouwé pa èn ome avou ene blanke båbe et on rodje mantea. So s' tiesse, i poite ene mite (tchapea d' eveke) avou ene croes dsu 

I vént so èn ågne, avou on bassa plin d' bistokes.

Il est acpagnté di Hanscroufe (ou Pere Fwetård), ki va scoryî les efants ki n' ont nén stî saedjes.

Il apoite des djouwets et des gueuzreyes ås efants (leu **sint-Nicolai**) k' il a tcherdjî so s' bådet. Apeume des nicnaks.

I passe pal fouwire, et lzès mete å pî do feu e l' aisse. La, les efants ont metou leus solés, et des raecenes por lu dner a si ågne.


File:Lete Sint-Nicolai2.jpg|lete a Sint-Nicolai
File:Lete Sint-Nicolai.jpg|ôte lete
File:Sint-nicolai solés.jpg|solés metous, et bistokes
File:St-nikolaus-fribourg.JPG|arivant a Fribork (Swisse almande)
File:Sint-Nicolai båshele schoûtant.jpg|pitite båshele divant l' grand sint
File:Sint-Nicolai Hanscroufe acuzant.jpg|Hanscroufe acuzant do doet


## Arivêye di Sint-Nicolai dins les anêyes 2000
Dins les floricontes, Sint-Nicolai atchvale todi on bådet. C' est co co come ça k' il arive sovint, dins les payis ki sayèt di wårder les viyès uzances.

Mins, a pårti des anêyes 2000 (ça a motoit cmincî ezès Bas Payis), l' arivêye di Sint-Nicolai po ene trope d' efants ki l' rawårdént s' a fwait d' ene façon saizixhante. 

I pout avni e batea u a pedalo; minme e-n areyoplane, so on tchvå u minme so on chamo.


File:St-Nikolaus.jpg|arivêye so èn ågne
File:Sint-Nicolai arivant a chamo.jpg|arivant a chamo
File:Arivêye di Sint-Nicolai pal pladje.jpg|avnou a scwade, pal pladje
File:Sinterklaas op boot.jpg|arivêye e-n on grand batea
File:Arivêye di Sint-Nicolai a pedalo.jpg|arivant e pedalo
File:Sint-Nicolai arivé e-n avion.jpg|arié e-n areyoplane


## Novelès dujhances sol fiesse ezès anêyes 2010

Dins les anêyes 2010, el Walonreye, todi, gn a yeu des djins po rclamer ki Hanscroufe, avou s' vizaedje tot maxhuré, acsegnive on sintimint raecisse.

Li clintcha a motoit vnou des Bas Payis, la k' gn a yeu des manifs disconte li personaedje.

End a eto k' ont discåzé l' croes k' est sol mite.

On a don rsaetchî l' croes sol mite, et n' pus fé acpagnter l' Sint-Nicolai di Hanscroufe.

## Dischindant del Sint-Nicolai
Les ebagants holandès evoye e l' Amerike rivolît fiesti l' Sint-Nicolai après kékès anêyes passêyes låvå. Mins i n' savént pus l' date. Ça fwait k' il ont askepyî li personaedje do Pere Noyé k' il ont fwait vni so Tere li 25 di decimbe. Lu, i tchedje ses bistocaedjes so des renes.

## Rireyes a dire al Sint-Nicolai
:*Dji vén d' etinde so "*Vicansté*" ki l' sint Nicolai dene 1000 [[€]] po l' ci ki rtrouvrè s' bådèt... Si vos m' è dnez dpus, dji n' lyi dirè nén ewou ki vs estoz!*

## Alére
* Li floriconte da sint Nicolai, Li Chwès, moes d' decimbe 2009 p. 12.
* Cours di mames a rvinde, ene des noveles di «Eviè Nonne»
* So les novelès rîles ki serént politicmint comifåt a vey avou l' Sint-Nicolai: Jacqueline Maurissen, Nosse lingaedje, l° , 2018.

## 
Tchansons d' Sint-Nicolai

## 
Tecses e walon sol Sint-Nicolai 

## Sourdants